ამერიკა ფერერა
ამერიკა ჯეორჯინ ფერერა (დ. 18 აპრილი, 1984) - ამერიკელი მსახიობი, გამხმოვანებელი, პროდიუსერი და რეჟისორი. ლოს ანჯელესში, კალიფორნიაში, ჰონდურასელი მშობლების ოჯახში დაბადებული ფერერა მსახიობობით დაინტერესდა ადრეულ ასაკში, იგი სკოლაში რამდენიმე სასცენო სპექტაკლში გამოდიოდა. მისი დებიუტი შედგა 2002 წელს კომედიურ დრამაში, ნამდვილი ქალები ყოველთვის ფორმაში არიან და მოიპოვა დიდება მისი შესრულებული როლისთვის. ფერერა მრავალი ჯილდოს მფლობელია, მათ შორის არის: ემის ჯილდო, ოქროს გლობუსის პრემია და კინომსახიობთა გილდიის ჯილდო. ფერერამ კარიერის დასაწყისში დიდი წარმატება მოიპოვა ისეთი ფილმებით, როგორიცაა: დისნეის Gotta Kick It Up! (2002) და დრამა „ჯინსის შარვალი: თილისმა“ (2005); ამ უკანასკნელში შესრულებული როლით, მან მოიგო Imagen-ის ჯილდო საუკეთესო მსახიობი ქალისთვის. ამის შემდეგ გამოჩნდა სატელევიზიო სივრცეშიც, მან მთავარი როლი მიიღო ABC -ს კომედიურ-დრამაში მახინჯი ბეტი (2006–2010). ფერერამ მოიპოვა კრიტიკოსების მოწონება სერიალის მთავარი გმირის, ბეტი სუარესის როლის შესრულებისთვის და მოიგო საუკეთესო მსახიობი ქალის ნომინაციები 2007 წლის სხვადასხვა დაჯილდოების ცერემონიალებზე, მათ შორის არის ოქროს გლობუსის ჯილდო, ეკრანის მსახიობთა გილდიის ჯილდო და პრაიმტაიმ ემი ჯილდო. ფერერას სხვა მნიშვნელოვან ფილმებში შედის დრამა მშრალი მიწა (2010), რომანტიკული კომედია ჩვენი ოჯახის ქორწილი (2010) და კრიმინალური დრამა პატრული (2012). მან ასტრიდ ჰოფერსონი გაახმოვანა ფრენჩაიზში, როგორ მოვათვინიეროთ დრაკონი. ცოტა ხნის წინ მან NBC-ს კომედიაში, ''სუპერმარკეტში'' (2015-2020) ითამაშა ემი სოზას როლი, არის სერიალის კო-პროდიუსერიც. 'ჟურნალმა Time-მა 2007 წელს ის დაასახელა 100 ყველაზე გავლენიან ადამიანს შორის.